

 **REPUBLIKA HRVATSKA**

 **GRAD ZAGREB**

**GRADSKI URED ZA OBRAZOVANJE**

 Zagreb, 27. ožujka 2020.

**PREDMET: Upit *Srednja.hr,* novinarka Ana Šoda**

- *odgovor – dostavlja se*

Poštovana,

 slijedom Vašeg upita o navodnom iseljavanju učenika i studenata iz Učeničkog doma Novi Zagreb, slobodni smo izvijestiti da od 16. ožujka 2020. godine kada je započela provedba nastave na daljinu, u Učeničkom domu Novi Zagreb ne boravi nijedan učenik. Trenutno u Domu boravi 5 studenata.

 Ističemo kako nije točna tvrdnja da se učenici i studenti iseljavaju iz Učeničkog doma Novi Zagreb, no, slijedom činjenice da Učenički dom Novi Zagreb raspolaže s 614 mjesta, a trenutno u njemu boravi samo 5 studenata, Grad Zagreb spreman je, u slučaju potrebe, staviti spomenuti učenički dom na raspolaganje drugim korisnicima kojima će biti potreban privremeni zamjenski smještaj.

 S poštovanjem,

 **PROČELNIK**

 **Ivica Lovrić**